Arbres i arbredes singulars de Gandia
06 juny 2019

## Arbres i arbredes singulars de Gandia06 juny 2019Última actualització: 14 juliol 2025

![](../gestion/img/CarolaWoodward_0200.JPG)  
  

El **regidor de Gestió responsable del Territori en funcions, Xavi Ródenas**, acompanyat de la **tècnica del departament, Alícia Gregori**, han presentat aquest matí el tercer pòster de patrimoni. En aquest cas, de patrimoni natural. Coincidint amb la celebració del Dia Mundial del Medi Ambient (5 de juny), s’han donat a conèixer algunes de les arbres i arbredes singulars de Gandia, _“aprofitat que recentment s’ha ampliat el catàleg d’arbres i arbredes singulars protegits. Podria ser el primer d’una sèrie de 4 pòsters, però eixa decisió ja correspondrà al nou govern local”_, ha assegurat Ródenas.

S’ha fet una primera tirada de 100 pòsters, que es repartiran a tots els centres educatius de la ciutat. I, amb posterioritat, la ciutadania també podrà recollir-los en el departament de Medi Ambient.

Cal recordar, que el Catàleg d’Arbres i arbredes singulars (que protegeix arbres i arbredes d’interès general per raons científiques o socials), recull al voltant de 50 arbres i una dotzena d’arbredes, tant en sòl públic com en privat (es signa un conveni de col·laboració, de custòdia compartida amb els propietaris). Tot i que a la ciutat hi ha pocs arbres centenaris, es calcula que els més antics siguen tres oms a Rafalcaid.